Îngheţata din colivă, marea atracţie la o patiserie din Bucureşti. Desertul nu este privit cu ochi buni de preoţi.
O patiserie din București face înghețată din colivă. Ana Consulea, patron, îți spune cum este să conducă această afacere. Unii clienți vin la patiserie doar pentru coliva din înghețată.
Dacă ai poftă de colivă să știi că nu trebuie să plângi pe la vreo înmormântare. Coliva a devenit noua fiţă în materie de deserturi. Restaurantele sau brasseriile le-au inclus în meniu fie sub formă tradițională sau sub formă de înghețată și bine au făcut pentru că sunt la mare căutare.Ideea nu este privită cu ochi buni de preoți care cred că transformarea colivei într-un desert popular este o defăimare."Cei care n-au auzit de biserică și de colivă și le place acest gust, această înghețată cu acest gust, s-ar putea să meargă la biserică și să caute coliva. Numai că, căutând coliva s-ar putea să găsească ceva mai mult pentru viața lor, și anume biserica", spune preotul Stelian Tofană.